PSTC วิ่งต่อ 5% นิวไฮในรอบ 3 เดือน ลุ้นวิ่งแตะเป้า 1.27 บ. หลังคว้า SPP Hybrid Firm
PSTC วิ่งต่อ 5% นิวไฮในรอบ 3 เดือน ลุ้นวิ่งแตะเป้า 1.27 บ. หลังคว้า SPP Hybrid Firm โดยล่าสุด ณ เวลา 12.14 น. ราคาอยู่ที่ 0.84 บาท บวก 0.04 บาท หรือ 5% สูงสุดที่ 0.85 บาท ต่ำสุดที่ 0.80 บาท ด้วยมูลค่าซื้อขาย 161.58 ล้านบาท 
18 ธ.ค. 2560

ผู้สื่อข่าวรายงานว่า บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ล่าสุด ณ เวลา 12.14 น. ราคาอยู่ที่ 0.84 บาท บวก 0.04 บาท หรือ 5% สูงสุดที่ 0.85 บาท ต่ำสุดที่ 0.80 บาท ด้วยมูลค่าซื้อขาย 161.58 ล้านบาท ขณะที่ดัชนีตลาดหุ้นโดยรวมบวก 0.30%

พร้อมกันนี้ราคาหุ้น PSTC ปรับตัวขึ้นติดต่อกันเป็นวันที่ 6 นับตั้งแต่วันที่ 8 ธ.ค.60 ขณะเดียวกันยังปรับตัวขึ้นสูงสุดในรอบ 3 เดือน นับตั้งแต่หุ้นขึ้นไปทดสอบระดับ 0.84 บาท เมื่อวันที่ 22 ก.ย.60
ทั้งนี้ ราคาหุ้น PSTC ปรับตัวเพิ่มขึ้นนับตั้งแต่สำนักงานคณะกรรมการกำกับกิจการพลังงาน (สำนักงาน กกพ.) ออกประกาศผลการคัดเลือกโครงการผลิตไฟฟ้าจากพลังงานหมุนเวียนในแบบ SPP Hybrid Firm ที่มีกำลังผลิตติดตั้ง 300 เมกะวัตต์ ซึ่ง PSTC ได้ส่งบริษัทย่อย คือ บริษัท พีเอสที เอนเนอร์ยี 1 จำกัด (โครงการโรงไฟฟ้าชีวมวลร่องฟอง) โดยมีปริมาณพลังงานไฟฟ้าเสนอขายที่ได้จำนวน 23.42 MW เข้าร่วมโครงการดังกล่าว
ด้าน นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บล.โนมูระ พัฒนสิน ได้ปรับประมาณการกำไรของ PSTC ในปี 61-63 ขึ้นเฉลี่ย 10.20% และปรับราคาเป้าหมายจาก 1 บาทเป็น 1.27 บาท เพื่อสะท้อนชนะประมูลโครงการ SPP Hybrid
โดยระบุในบทวิเคราะห์วันนี้ (15 ธ.ค.60) ว่า ปรับประมาณการกำไรของ PSTC ในปี 61-63 ขึ้นเฉลี่ย 10.20% และเพิ่มราคาเป้าหมายจาก 1 บาทเป็น 1.27 บาท เพื่อสะท้อนชนะประมูลโครงการ SPP Hybrid กำลังการผลิต 23.40MWซึ่งจะหนุนโรงไฟฟ้ารวมทั้งหมดเพิ่มเป็น 69.70MW และเป็นโครงการที่มีผลตอบแทนการลงทุนที่ดี จากราคาขายไฟสูงถึง 3.38 บาท/หน่วย (สูงสุดในการประมูลรอบนี้และดีกว่าคาด 10%)
ส่วนในระยะสั้น คาดจะรับรู้รายได้จากการเข้าลงทุนในบริษัท บิ๊กแก๊ส เทคโนโลยี จำกัด (BIGGAS) ราว 2 เดือนในไตรมาส 4/60 สะท้อนการ Turnaround และยังมี Upside risk จากสัมปทานท่อน้ำมันของ BIGGAS รอรายละเอียดที่ชัดเจนช่วยยกระดับบริษัทไปสู่ธุรกิจที่มีรายได้ประจำเพิ่มขึ้นไปอีก
อนึ่ง PSTC ได้รับสัญญาขายไฟ SPP Hybrid 1 โครงการหรือ 23.4MW ซึ่งเป็นโรงไฟฟ้าชีวมวลขนาดใหญ่แห่งแรกของบริษัท และมีวัตถุดิบหลักคือไม้สับ ซื้อจากพันธมิตรรายใหญ่ในจังหวัดแพร่ ผสมกับพืชพลังงานและไม้โตเร็วที่ปลูกเองเพื่อให้เกิด Efficiency การเผาไม้สูงสุด เป็นเทคโนโลยีที่ใช้ในโรง WKE#14 ที่บุรีรัมย์และประสบความสำเร็จมีประสิทธิภาพผลิตไฟฟ้าคงที่เหนือระดับ 90%
สำหรับรายละเอียดโครงการ เงินลงทุน MW ละ 50 ล้านบาท รวม 1.50 พันล้านบาท สัดส่วน Debt 65% &amp; Equity 35% และคาดว่าจะใช้เงินจากการขายหุ้น PP อีก 650 ล้านหุ้นหรือมีพันธมิตรรายใหญ่เข้ามาร่วมลงทุน
ขณะที่โครงการดังกล่าวมีราคาขายไฟสูงถึง 3.38 บาท/หน่วย ส่งผลให้ IRR ดีกว่าคาดที่ 13% คาดเริ่ม COD ได้ในไตรมาส 3/63 จึงคำนวณได้เท่ากับมูลค่าพื้นฐาน (PPST#18) +0.319 บาทต่อหุ้นส่งผลให้ PSTC มีสัญญาขายไฟ (PPA) โรงไฟฟ้าพลังงานทดแทนทั้งหมด 69.70MW สะท้อนฐานกำไรสุทธิเฉลี่ย (CAGR) ในช่วง 3 ปีข้างหน้า เติบโตสูงถึง 109% และยังคงมี Potential Upside รอการชี้แจงรายละเอียดโครงการท่อน้ำมัน TPN เพื่อประมูลค่าที่แท้จริง คาดเกิดขึ้นในปี 61 ประกอบกับอยู่ในระหว่างการศึกษาโครงการในต่างประเทศ
อย่างไรก็ตาม แนะนำซื้อและปรับราคาเป้าหมายปี 61 ขึ้นที่ 1.27 บาท เพิ่มขึ้น 27% คำนวณแบบ Fully diluted (จำนวนหุ้นทั้งหมด 6.43 พันล้านหุ้น) โดยแบ่งเป็นโรงไฟฟ้าพลังงานทดแทน 17 โรง รวม 69.7MW มูลค่าพื้นฐาน 0.96 บาท และงเนสด 1.44 พันล้านบาทจากการเพิ่มทุนหุ้น PP เท่ากับมูลค่า 0.22 บาท และธุรกิจรับติดตั้งระบบไฟฟ้าอิง PER 61 ที่ 16 เท่า เทากับ 0.09 บาท อย่างไรก็ดียังไม่ได้รวมมูลค่าที่แท้จริงของ BIGGAS และท่อน้ำมัน TPN ไว้ในราคาเป้าหมายครั้งนี้ยังคงรอความชัดเจนของโครงการอีกครั้งในช่วงถัดไป